**ליאם דייוויד איאן קופר** (באנגלית:  **Liam David Ian Cooper**; נולד ב-30 באוגוסט 1991) הוא כדורגלן סקוטי המשחק בעמדת הבלם בקבוצת לידס יונייטד, ומשמש גם כקפטן הקבוצה, ובנבחרת סקוטלנד בכדורגל.

קופר הוא הקפטן הראשון של לידס שזכה בראשות ליגת המשנה של הכדורגל האנגלי והעפיל לליגה הבכירה מאז עשה זאת גורדון סטראכן ב-1990. אם כי בדרך כלל מתופקד כבלם, הוא יכול לשחק גם בעמדת המגן השמאלי.

קופר ייצג את סקוטלנד בנבחרות הצעירות, עד גיל 17 ועד גיל 19, וזומן לראשונה לסגל הנבחרת הבוגרת ב-10 במרץ 2016, לקראת משחק הידידות נגד דנמרק, אך לא זכה לשחק. הופעת הבכורה של קופר בנבחרת התקיימה ב-6 בספטמבר 2019, במשחק שהסתיים בהפסד נבחרתו לרוסיה.

קריירת מועדונים
---------------

### הול סיטי

קופר במדי הול סיטי, 2012
קופר נולד בקינגסטון על ההול, והחל לשחק כדורגל בהול סיטי בקבוצת הילדים עד גיל 12. בזמן ששיחק בקבוצת הנוער סייע לה לזכות בגביע ליגת ברית הנוער (Football League Youth Alliance), במשחק בו ניצחה קבוצתו את קבוצת הנוער של קולצ'סטר יונייטד בתוצאה 0–3, כאשר הבקיע את השער הראשון במשחק ומאוחר יותר הורחק לאחר נגיעת יד מכוונת.

ב-26 באוגוסט 2008 ערך קופר את הופעת הבכורה שלו בקבוצת הבוגרים של הול סיטי במשחק מול סוונסי סיטי במסגרת גביע הליגה. ב-30 באוגוסט של אותה שנה, ביום הולדתו ה-17, חתם במועדון על חוזה מקצועני ראשון וישב על הספסל במהלך משחק הפרמייר ליג נגד ויגאן את'לטיק. הופעת הבכורה שלו במסגרת הליגה התקיימה במשחק שנערך באנפילד והסתיים בתבוסה 1–6 לליברפול. קופר האריך את חוזהו בהול סיטי כאשר חתם לשלוש שנים נוספות במועדון במרץ 2010.

ב-1 בדצמבר 2011, בעת שהיה מושאל להאדרספילד טאון ולאחר שלא נכלל בסגל לקראת המשחק מול צ'רלטון את'לטיק, ביקש קופר להפסיק את חוזה השאלתו בקבוצה במטרה לנסות ולהשיג מקום קבוע בהול סיטי תחת המאמן החדש, ניק בארמבי. ראשי האדרספילד הסכימו, וקופר שב לקבוצת האם שלו. בסוף מרץ סבל קפטן הול סיטי, ג'ק הובס, מפציעה קשה, אשר השביתה אותו לתקופה ממושכת, ולאור זאת פתח קופר במקומו במשחקים שנותרו עד סיום העונה.

#### כשחקן מושאל

לאחר ששותף בשלושה משחקים בלבד בעונת 2010/2011 וזכה למעט הזדמנויות, הושאל קופר לקרלייל יונייטד מהליגה הראשונה לתקופה של חודש ב-10 בינואר 2011, כחלק מעסקה בה נמכר ג'יימס צ'סטר, ששיחק כמושאל בקרלייל ממנצ'סטר יונייטד, להול סיטי, וחתם בשורותיה לשלוש וחצי שנים. תקופת ההשאלה הסתיימה לאחר שנפצע בידו בפברואר במהלך משחק נגד האדרספילד טאון. כשהחלים מפציעתו בחודש מרץ השאילה אותו קרלייל לחודש נוסף והייתה מעוניינת להחתימו עד סוף העונה, אך הוא בחר לשוב להול סיטי עם סיום תקופת ההשאלה באפריל.

ב-8 ביולי 2011 הצטרף קופר להאדרספילד טאון בחוזה השאלה לעונה אחת. לאחר הופעת הבכורה שלו במשחק נגד פורט וייל באוגוסט במסגרת גביע הליגה ב-9 באוגוסט, ערך את הופעת הבכורה שלו במסגרת הליגה ב-24 בספטמבר כמחליף במשחק נגד לייטון אוריינט, שהסתיים בתוצאה 2-2. הופעת הבכורה שלו בליגה בהרכב הפותח התקיימה ב-1 באוקטובר, במשחק החוץ בו הביסה קבוצתו 0–4 את ברנטפורד. כעבור שלושה ימים פתח פעם נוספת במשחק במסגרת הסיבוב השני של פרס הפוטבול ליג נגד ברדפורד סיטי אך נאלץ לעזוב את המגרש במחצית בשל פציעה. תקופת ההשאלה בהאדרספילד הסתיימה ב-2 בדצמבר 2011 בשל בקשתו של קופר לשוב להול סיטי.

### צ'סטרפילד

קופר הצטרף לצ'סטרפילד ב-1 בנובמבר 2012 בחוזה השאלה לחודשיים. מאמן הקבוצה, פול קוק, אמר עם הצטרפותו: "אנחנו מאושרים עם החתמתו של ליאם. הוא שחקן שמועדונים אחרים, ולא רק בליגה הזו, מגלים בו עניין".

קופר הבקיע את שערו הראשון במשחק הבכורה שלו במועדון בניצחון 1–2 על אוקספורד יונייטד ב-16 בנובמבר 2012. הוא הבקיע שנית כעבור 12 יום, ב-28 בנובמבר, במשחק ההפסד של קבוצתו 1–2 מול טרנמיר רוברס בסיבוב השני של הגביע האנגלי. חודש לאחר מכן הוארכה תקופת השאלתו במועדון עד ל-5 בינואר 2013.

ב-5 בינואר 2013 חתם על חוזה קבוע לשנתיים וחצי במועדון עבור סכום שלא פורסם, ושיחק פחות משעה לאחר מכן בהפסד 1–2 לוויקומב וונדררס. הוא הבקיע את שערו הראשון עבור המועדון כשחקן מן המניין בהפסד 1–2 מול טורקי יונייטד ב-19 במרץ 2013. קופר ערך 31 הופעות והבקיע שלושה שערים בכל המסגרות מאז הפך שחקן קבוע במועדון בעונת 2012/13.

אף על פי שסבל מפציעה שמנעה ממנו לשחק בשלושת המשחקים הראשונים של עונת 2013/14, יצר קופר למן ההתחלה שותפות איתנה בהגנת הקבוצה ביחד עם הבלם סאם הירד.
הוא הבקיע את שערו הראשון לעונה ב-12 באוקטובר 2013, כשצ'סטפרפילד סיימה בתיקו 1-1 עם פליטווד טאון. לאחר מכן הבקיע את שערו השני בניצחון 1–4 על צ'לטנהאם טאון ב-25 בפברואר 2014. צ'סטרפילד הגיעה לגמר פרס הפוטבול ליג כשקופר פתח ונטל חלק במשחק כולו בו הפסיד המועדון 1–3 לפיטרבורו יונייטד. קופר התגבר על ההפסד בגמר והבקיע בניצחון 1–2 על הארטלפול יונייטד, ניצחון שהשאיר את המועדון במירוץ לאליפות הליגה השנייה. קופר סייע למועדון להעפיל לליגה הראשונה כשיצר שותפות מצוינת במרכז הגנה עם איאן אוואט, עובדה שסייעה למועדון לסיים את העונה כאלופי הליגה השנייה. בסיום העונה, נכלל קופר בנבחרת השנה של התאחדות הכדורגלנים המקצוענים באנגליה, יחד עם עוד שניים מחבריו לקבוצה.

ב-30 ביולי 2014, לאחר ידיעות לא מאומתות שקישרו אותו עם לידס יונייטד, אישרה לידס ששתי הצעות שהגישה כדי לרוכשו נדחו על ידי צ'סטרפילד. ב-12 באוגוסט 2014 הגיעו לידס וצ'סטרפילד להבנות על דמי ההעברה שלו, בכפוף לביצוע בדיקות רפואיות.

### לידס יונייטד

#### עונת 2014/15

ב-13 באוגוסט 2014 נמכר קופר ללידס עבור סכום שלא פורסם, שעל פי דיווחים נע בין 500,000 ל-750,000 ליש"ט, וחתם על חוזה לשלוש שנים במועדון. הוא ערך את הופעת הבכורה ב-16 באוגוסט, כשהוא מסייע ללידס לשמור על רשת נקייה בניצחון 0–1 מול מידלסבורו, לאחר שער מאוחר שנכבש על ידי בילי שארפ.

ב-8 בנובמבר הבקיע קופר את שער הבכורה במועדון בבעיטת יעף מרחוק בניצחון 1–3 על בלקפול. לאחר פציעתו של קפטן הקבוצה, סטיבן וורנוק, שימש כקפטן בהפסד 0–1 במסגרת הגביע האנגלי מול סנדרלנד ב-4 בינואר 2015, כשמאמנה של לידס, ניל רדפרן, מתאר אותו כמנהיג טבעי. לאחר מכירתו של הקפטן סטיבן וורנוק לדרבי קאונטי הפך קופר לקפטן החדש הקבוע עד לסיום העונה.

#### עונת 2015/16

ב-31 ביולי 2015, קיבל קופר את החולצה מספר 6 לעונת 2015/16. ב-4 ביולי מונה לקפטן משנה כשסול במבה מונה לקפטן הקבוע על ידי מאמנה של הקבוצה, אובה רוסלר.

ב-17 באוקטובר הבקיע את שערו השני עבור המועדון, בהפסד לידס 1–2 לברייטון אנד הוב אלביון. קופר שימש כקפטן הקבוצה במהלך החודשים נובמבר ודצמבר בעקבות פציעתו של במבה.

#### עונת 2016/17

קופר החמיץ את כל משחקי טרום העונה עקב פציעה, אולם חזר לכושר משחק לפתיחת העונה. הוא ערך את משחק החזרה מפציעה ב-10 באוגוסט 2016, במסגרת גביע הליגה מול פליטווד טאון.

במשחק הליגה הראשון בו פתח, ב-16 באוגוסט, בתיקו 1-1 מול פולהאם, שימש כקפטן ונבחר לשחקן המצטיין של ההתמודדות[דרוש מקור].

ב-29 באוגוסט הורחק במשחק במסגרת הגביע האנגלי מול סאטון יונייטד, בו הפסידה לידס במפתיע בתוצאה 0–1. באפריל 2017 הושעה קופר משישה משחקים בעקבות תקרית בה הודה שדרך על שחקן רדינג, ריס אוקספורד.

#### עונת 2017/18

ב-6 באוגוסט 2017, היום הפותח של העונה בצ'מפיונשיפ, מונה קופר בשנית לקפטן הקבוצה, והוביל את לידס לניצחון 2–3 על בולטון וונדררס. ב-10 באוגוסט חתם על חוזה לארבע שנים במועדון, שהבטיח את הישארותו עד תום עונת 2020/21.

ב-20 בינואר 2018 הושעה קופר לארבעה משחקים לאחר שהורחק בפעם השנייה באותה עונה (הורחק בכרטיס אדום גם מול קארדיף סיטי) במהלך המחצית הראשונה בהפסדה הדרמטי של לידס 3–4 מול מילוול. ב-24 בפברואר 2018 הבקיע את שערו הראשון לעונה, בניצחון לידס 0–1 על ברנטפורד.

#### עונת 2018/19

קופר שמר על סרט הקפטן לעונת 2018/19 תחת מאמנה החדש של לידס, מרסלו בייאלסה. הוא הבקיע במשחק פתיחת העונה, ב-5 באוגוסט 2018, מול סטוק סיטי שהתקיים באלנד רואד, בו ניצחה לידס 1–3. הוא הבקיע את שערו השני לעונה ב-18 בספטמבר בניצחון 0–3 על פרסטון נורת' אנד.

ב-1 בדצמבר, לאחר פתיחה מרשימה לעונת 2018/19, הוחלף קופר במהלך משחק הניצחון 0–1 על שפילד יונייטד, לאחר שספג פגיעה חמורה בברכו. הפציעה חייבה ניתוח שבעקבותיו נעדר לזמן ממושך. הוא התאושש מן הפציעה ופתח במשחק הניצחון של לידס 0–2 על דרבי קאונטי ב-11 בינואר 2019.

ב-9 במרץ 2019, רשם קופר 150 הופעות במדי לידס, והפך לשחקן ה-12 של המועדון ששימש כקפטן ב-100 משחקים, כשהוביל את הקבוצה לניצחון 0–1 על היריבה בהתמודדות על כרטיס העלייה לפרמייר ליג, בריסטול סיטי.

ב-26 במרץ 2019 נבחר קופר לנבחרת העונה של הצ'מפיונשיפ, כמו גם לנבחרת העונה של הפוטבול ליג. בנוסף, במרץ 2019 נבחר יחד עם חבריו לקבוצה, פונטוס יאנסון ופבלו ארננדס לנבחרת העונה של התאחדות הכדורגלנים המקצוענים לעונת 2018/19.

במהלך עונת 2018/19, שיחק קופר ב-39 משחקים בכל המסגרות והבקיע שלושה שערים, לאחר שלידס סיימה את העונה הסדירה במקום השלישי אליו נשרה משני המקומות הראשונים המובילים לעלייה אוטומטית לפרמייר ליג כשנותרו שלושה משחקים לסיום העונה, לאחר הפסד 1–2 לוויגאן אתלטיק ב-19 באפריל, שעקב הרחקה שיחקה במשך מרבית שלבי המשחק עם עשרה שחקנים. לידס הוגרלה במשחקי הפלייאוף מול דרבי קאונטי שסיימה את העונה במקום ה-6, וגברה עליה 0–1 במשחק הראשון שהתקיים במגרשה של דרבי. בגומלין שהתקיים באלנד רואד ניצחה דרבי 2–4 ו-3–4 בסיכום שני המשחקים והעפילה לגמר הפלייאוף מול אסטון וילה.

#### עונת 2019/20

בספטמבר 2019 חתם קופר על חוזה חדש לחמש שנים בלידס. ב-23 בספטמבר 2019 הוא נכח בטקס פרסי הכדורגל, "הטוב ביותר" של פיפ"א לשנת 2019 וקיבל בשם מרסלו בייאלסה והמועדון את פרס המשחק ההוגן של פיפ"א, בשל הספורטיביות שגילה בייאלסה במהלך משחקה של לידס מול אסטון וילה במאי 2019, כשהורה לשחקני לידס לאפשר לשחקני אסטון וילה להבקיע לאחר שלידס עלתה ליתרון מוקדם יותר בעת ששחקן וילה נותר פצוע על כר הדשא. תוצאת המשחק, 1-1, סתמה את הגולל על סיכוייה התאורטיים של לידס להעפיל אוטומטית מן המקום השני.

לאחר שהכדורגל המקצועני באנגליה הופסק במרץ 2020 עקב התפרצות נגיף הקורונה, חודשה העונה בחודש יוני, כשקופר מוביל את לידס לעלייה אל הפרמייר ליג ביולי כאלופי ליגת המשנה לעונת 2019/20.

#### עונת 2020/2021

לאחר שהחמיץ את משחק פתיחת העונה מול ליברפול בשל פציעה, ערך קופר את הופעת הבכורה שלו בפרמייר ליג במדי לידס בניצחון 3–4 על פולהאם, ב-19 בספטמבר 2020. ב-20 בדצמבר הבקיע את שער הבכורה שלו בפרמייר ליג, בתבוסה 2–6 למנצ'סטר יונייטד.

#### עונת 2021/2022

קופר ערך את הבכורה שלו לעונת 2021/2022 במשחק הראשון של העונה, ב-14 באוגוסט 2021, שהסתיים בהפסד 5–1 למנצ'סטר יונייטד. ב-5 בדצמבר, במהלך המשחק מול ברנטפורד שהסתיים בתוצאה 2-2, נפצע בשרירי מיתר הברך והושבת למשך מספר חודשים. ב-2 באפריל שב לסגל הקבוצה, כאשר פתח לראשונה מאז פציעתו בדצמבר במשחק מול סאות'המפטון, שהסתיים בתוצאה 1-1.

#### עונת 2022/2023

את משחק הבכורה שלו לעונת 2022/2023 ערך קופר ב-24 באוגוסט 2022, בניצחון 1–3 על ברנסלי במסגרת הסיבוב השלישי של גביע הפוטבול ליג. בליגה ערך את משחק הבכורה שלו ב-2 באוקטובר, כשפתח בהרכב במשחק מול אסטון וילה, שהסתיים בתוצאה 0-0. ב-5 בנובמבר הבקיע את שער הבכורה שלו לעונה, בניצחון 3–4 על בורנמות'.

#### עונת 2023/2024

לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. בפיגור 0–2 הבקיע בנגיחה את השער המצמק, שערו הראשון לעונה, אך נפצע במהלך והורד מהמגרש באלונקה. הוא שב לשחק ב-20 בספטמבר, כאשר נכנס כמחליף בדקה ה-62 במקומו של ג'ואל פירו בתיקו 0-0 מול האל סיטי. ב-23 בספטמבר שב להרכב בניצחון 0–3 על ווטפורד.

קריירה בינלאומית
----------------

קופר היה זכאי לייצג את אנגליה עקב העובדה שנולד בהול, וגם את סקוטלנד עקב מוצאו הסקוטי של אביו. במרץ 2008 הוא קיבל זימון לנבחרת סקוטלנד עד גיל 17 לשלב השני של מוקדמות הקמפיין האירופי שלה. הוא גם היה בסגל נבחרת סקוטלנד עד גיל 19 ב-2009.

קופר קיבל את הזימון הראשון לנבחרת ב-10 במרץ 2016 למשחק ידידות מול נבחרת דנמרק, ונקרא שנית במרץ 2017 למשחק ידידות מול נבחרת קנדה ולמשחק במסגרת מוקדמות גביע העולם בכדורגל מול נבחרת סלובניה.

ב-27 באוגוסט 2019 זומן לסגל נבחרת סקוטלנד בפעם הראשונה, תחת הדרכתו של המנג'ר סטיב קלארק, למשחקים מול נבחרת רוסיה ונבחרת בלגיה בספטמבר 2019. הוא ערך את הופעת הבכורה בהפסד 1–2 לרוסיה ב-6 בספטמבר, ובנוסף פתח במשחק ההפסד 0–4 לבלגיה ב-9 בספטמבר 2019. בנובמבר 2019 פרש קופר מסגל הנבחרת בעקבות פציעה.

ב-7 בספטמבר 2020 פתח במשחק בו ניצחה סקוטלנד 1–2 את צ'כיה, במסגרת ליגת האומות. במהלך 2020 הפך לחלק קבוע בסגל הנבחרת, כולל 120 דקות בשלב הפלייאוף של מוקדמות יורו 2020 מול ישראל, אותו ניצחה סקוטלנד בבעיטות הכרעה. הוא החמיץ את גמר הפלייאוף מול סרביה בשל פציעה, כאשר גם את המשחק הזה ניצחה סקוטלנד בבעיטות הכרעה ועלתה לטורניר גדול בפעם הראשונה מאז מונדיאל 1998. קופר נכלל בסגל הנבחרת ליורו 2020 ופתח בהרכב במשחק הראשון בטורניר, מול צ'כיה.

טריוויה
-------

באוגוסט 2019 היה קופר אחד הכוכבים המרכזיים בסדרה הדוקומנטרית על לידס יונייטד בהפקת פריים וידאו, "קחו אותנו הביתה", שתיעדה את עונת 2019/2018 של המועדון כשהוא משתתף בכמה פרקים. קריין הסדרה הוא שחקן הקולנוע האוסטרלי זוכה האוסקר ואוהד לידס יונייטד, ראסל קרואו.

סטטיסטיקות קריירה
-----------------

מעודכן ל-29 במרץ 2024

| מועדון | עונה | ליגה | גביע | גביע הליגה | אחר | סה"כ |
| --- | --- | --- | --- | --- | --- | --- |
| ליגה | הופעות | שערים | הופעות | שערים | הופעות | שערים | הופעות | שערים | הופעות | שערים |
| הול סיטי | 2008/2009 | פרמייר ליג | 0 | 0 | 0 | 0 | 1 | 0 | 0 | 0 | 1 | 0 |
| 2009/2010 | 2 | 0 | 0 | 0 | 2 | 0 | 0 | 0 | 4 | 0 |
| 2010/2011 | פוטבול ליג צ'מפיונשיפ | 2 | 0 | 1 | 0 | — | — | 3 | 0 |
| 2011/2012 | 7 | 0 | 2 | 0 | — | — | 9 | 0 |
| סה"כ | 11 | 0 | 2 | 0 | 3 | 0 | 0 | 0 | 17 | 0 |
| קרלייל יונייטד (השאלה) | 2010/2011 | הפוטבול ליג הראשונה | 6 | 1 | 0 | 0 | 1 | 0 | 1 | 0 | 7 | 1 |
| האדרספילד טאון (השאלה) | 2011/2012 | 4 | 0 | 0 | 0 | 1 | 0 | 2 | 0 | 7 | 0 |
| צ'סטרפילד | 2012/2013 | הפוטבול ליג השנייה | 29 | 2 | 2 | 1 | 0 | 0 | 0 | 0 | 31 | 3 |
| 2013/2014 | 41 | 3 | 1 | 0 | 0 | 0 | 6 | 0 | 48 | 3 |
| 2014/2015 | הפוטבול ליג הראשונה | 1 | 0 | 0 | 0 | 0 | 0 | 0 | 0 | 1 | 0 |
| סה"כ | 71 | 5 | 3 | 1 | 0 | 0 | 6 | 0 | 80 | 6 |
| לידס יונייטד | 2014/2015 | פוטבול ליג צ'מפיונשיפ | 29 | 1 | 1 | 0 | 1 | 0 | — | 31 | 1 |
| 2015/2016 | 39 | 1 | 1 | 0 | 1 | 0 | — | 41 | 1 |
| 2016/2017 | 11 | 0 | 2 | 0 | 5 | 0 | — | 18 | 0 |
| 2017/2018 | 30 | 1 | 1 | 0 | 1 | 0 | — | 32 | 1 |
| 2018/2019 | 37 | 3 | 0 | 0 | 0 | 0 | 2 | 0 | 39 | 3 |
| 2019/2020 | 38 | 2 | 0 | 0 | 0 | 0 | — | 38 | 2 |
| 2020/2021 | פרמייר ליג | 25 | 1 | 1 | 0 | 0 | 0 | — | 26 | 1 |
| 2021/2022 | 21 | 0 | 0 | 0 | 1 | 0 | — | 22 | 0 |
| 2022/2023 | 18 | 1 | 0 | 0 | 1 | 0 | — | 19 | 1 |
| 2023/2024 | פוטבול ליג צ'מפיונשיפ | 15 | 1 | 3 | 0 | 0 | 0 | — | 18 | 1 |
| סה"כ | 263 | 11 | 9 | 1 | 10 | 0 | 2 | 0 | 284 | 11 |
| סה"כ בקריירה | 355 | 17 | 14 | 1 | 15 | 0 | 11 | 0 | 395 | 18 |

1. ↑  הופעות בשלב הפלייאוף של הצ'מפיונשיפ

תארים
-----

### קבוצתיים

צ'סטרפילד
* הפוטבול ליג השנייה (1): 2013/2014
* גמר גביע הפוטבול ליג השנייה (1): 2013/2014

לידס יונייטד
* פוטבול ליג צ'מפיונשיפ (1): 2019/2020

### אישיים

* נבחרת השנה של ההתאחדות הכדורגלנים המקצוענים (PFA)‏ (2): הפוטבול ליג השנייה 2013/2014, פוטבול ליג צ'מפיונשיפ 2018/2019
* נבחרת השנה של הפוטבול ליג צ'מפיונשיפ (1): 2018/2019
* נבחרת העונה של התאחדות הכדורגלנים המקצוענים (1): פוטבול ליג צ'מפיונשיפ 2019/2020

קישורים חיצוניים
----------------

ויקישיתוף מדיה וקבצים בנושא **ליאם קופר** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  as at 19th May 2018, *EFL.com*
2. ↑  Liam Cooper Player Profile, *Leeds United*
3. ↑  Shane Callaghan, Scotland fans rip into Leeds' Liam Cooper on Twitter, *HITC*
4. ↑  Liam Cooper, *Goal.com*
5. ↑  City Youngsters Win Cup After 3-0 Win, *Hull City A.F.C*. 29 April 2008
6. ↑  913 Liam Cooper, *On Cloud Seven.com*
7. ↑  Jonathan Stevenson, Liverpool 6–1 Hull, *BBC Sport*. 26 September 2009
8. ↑  Cooper signs new deal, *Sky Sports*. 17 March 2010
9. ↑  Hull City's Liam Cooper back early from Terriers loan, *BBC Sport*. 1 December 2011
10. ↑  Jack Hobbs knee injury adds to Hull City's worries, *BBC Sport*. 2 April 2012
11. ↑  Carlisle United sign Liam Cooper and Liam Noble, *BBC Sport*. 10 January 2011
12. ↑  Hull City sign Manchester United defender James Chester, *BBC Sport*. 7 January 2011
13. ↑  Cooper Heads Home, *Carlisle United*. 5 April 2011
14. ↑  Town Sign Cooper on Season Loan, *Huddersfield Town - The Yorkshire Club*. 8 July 2011
15. ↑  Port Vale 2–4 Huddersfield, *BBC Sport*. 9 August 20119 August 2011
16. ↑  Michael Morgan, Huddersfield 2 Leyton Orient 2, *The Sun*. 25 September 2011
17. ↑  Match Report: Huddersfield Town 2- 2 Bradford City, *Huddersfield Town - The Yorkshire Club*. 4 October 2011
18. ↑  Doug Thomson, Loan defender Liam Cooper returns to Hull City from Huddersfield Town, *The Examiner*. 2 December 2011
19. ↑  Spireites swoop for Cooper, *Sky Sports*. 1 November 2011
20. ↑  Debut goalscorers record equalled, *CFC History.com*
21. ↑  Tranmere 2–1 Chesterfield. *BBC Sport*. 1 December 20121 December 2012
22. ↑  Hull City's Liam Cooper to stay at Chesterfield until January, *Hull Daily Mail*. December 4 2012
23. ↑  Chesterfield sign Liam Cooper from Hull City, *Sky Sports*. 21 January 2013
24. ↑  Report: Blues 2-1 Chesterfield, *Wycombe Wanderers*. 5 January 2013
25. ↑  Slow Start Costs Spireites At Plainmoor, *Chesterfield FC*. 19 March 2013
26. ↑  Cooper Hails Spireites Quality, *Chesterfield FC*. 20 August 2013
27. ↑  Fleetwood Town 1–1 Chesterfield, *BBC Sport*. 12 October 2013
28. ↑  Cheltenham Town 1–4 Chesterfield, *BBC Sport*. 25 February 2014
29. ↑  Spireites Defeated at Wembley, *Chesterfield F.C*. 30 March 2014
30. ↑  Spireites Edge Past Pools, *Chesterfield F.C*. 12 April 2014
31. ↑  League Two Team of the Year 2014, *The PFA Official Website*. 27 April 2014
32. ↑  United End Cooper Interest: Second bid rejected for defender... *Leeds United*. 30 July 2014
33. ↑  Fee Agreed For Defender, *Leeds United*. 12 August 2014
34. ↑  Leeds Complete Bellusci Deal and Agree Terms for Liam Cooper , *The Scratching Shed*. 12 August 2014
35. ↑  Cooper Signs On, *Leeds United*. 13 August 2014
36. ↑  Debutant Sharp Blunts Boro. *Leeds United*
37. ↑  United Too Strong for Blackpool, *Leeds United*. 8 November 2014
38. ↑  Sunderland 1 Leeds 0, *Sky Sports*. 4 January 2015
39. ↑  Captaincy a Dream for Cooper, *Leeds United*. 5 January 2015
40. ↑  Leeds United and Leeds City Captains' Statistics, *Leeds United F.C. History*
41. ↑  2015/16 Squad Numbers Announced, *Leeds United*. 31 July 2015.
42. ↑  Bamba Named Club Captain, *Leeds United*. 4 August 2015
43. ↑  Leeds United 1 Brighton & Hove Albion 2, *BBC Sport*. 17 October 2015
44. ↑  Fully Fit Squad for QPR Trip. *Leeds United*. 4 August 2016
45. ↑  Shoot-out Victory Seals Progress. *Leeds United*. 10 August 2016
46. ↑  Wood Strikes to Clinch Late Poin. *Leeds United*. 16 August 2016
47. ↑  Patrick Jennings, Sutton United 1 Leeds United 0, *BBC Sport*. 29 January 2017
48. ↑  Liam Cooper: Leeds United defender banned for six matches for 'stamp'. *BBC Sport*. 5 April 2017
49. ↑  Report: Bolton Wanderers 2–3 Leeds United, *Leeds United*. 6 August 2017
50. ↑  Boss Thomas Christiansen gives his stance on Leeds United captaincy in 2017/18 season, *Yorkshire Evening Post*. 11 August 2017
51. ↑  Liam Cooper Agrees Fresh Terms, *Leeds United*. 10 August 2017
52. ↑  Leeds United captain Liam Cooper banned for four matches after red card, *Yorkshire Evening Post*. 20 January 2018
53. ↑  REPORT: Leeds United 1-0 Brentford, *Leeds United*. 24 February 2018
54. ↑  Leeds Impress To Beat Stoke In Opener, *BBC Sport*. 5 August 2018
55. ↑  Leeds Cruise Past Preston to stay top, *BBC Sport*. 18 September 2018
56. ↑  Injury Update: Liam Cooper & Stuart Dallas, *Leeds United*. 5 December 2018
57. ↑  Report: Leeds United 2 Derby County 0, *Leeds United*. 11 January 2019
58. ↑  Bristol City 0 Leeds United 1, *BBC Sport*. 9 March 2019
59. ↑  EFL Awards 2019: Shortlists revealed. *EFL*. 26 March 2019
60. ↑  PFA Championship Team of the Year, *The PFA*. 24 April 2019
61. ↑  Leeds 1 Wigan 2, *BBC Sport*. 19 April 2019
62. ↑  Leeds United 2–4 Derby County (Derby win 4–3 on agg), *BBC Sport*. 15 May 2019
63. ↑  Championship play-off final: Aston Villa 2-1 Derby County, *BBC Sport*. 27 May 2019
64. ↑  Liam Cooper and Stuart Dallas: Leeds United pair sign new deals, *BBC Sport*. 11 September 2019
65. ↑  Leeds United and Marcelo Bielsa win Fifa fair play award for Aston Villa game, *The Guardian*. 23 September 2019
66. ↑  Championship: Leeds United promoted to Premier League after 16-year absence, *BBC Sport*. 17 July 2020
67. ↑  Paul Wilson, Leeds hold off spirited Fulham fightback after Hélder Costa double, *The Gurdian*. 19 September 2020
68. ↑  Matthew Howarth, Manchester United 6 Leeds United 2, *BBC Sport*. 20 December 2020
69. ↑  Simon Stone, Manchester United 5 Leeds United 1, *BBC Sport*. 14 August 2021
70. ↑  Kalvin Phillips and Liam Cooper unavailable for Leeds United until March due to injuries, *Sky Sports*. 31 December 2021
71. ↑  Phil Dawkes, Leeds United 1 Southampton 1, *BBC Sport*. 2 April 2022
72. ↑  Leeds United 3 Barnsley 1, *BBC Sport*. 24 August 2022
73. ↑  Michael Emons, Leeds United 0 Aston Villa 0, *BBC Sport*, 2 October 2022
74. ↑  Neil Johnston, Leeds United 4 AFC Bournemouth 3, *BBC Sport*. 5 November 2022
75. ↑  Dafydd Pritchard, Leeds United 2 Cardiff City 2, *BBC Sport*, 6 August 2023
76. ↑  Joe Mewis, Leeds United hit with yet another injury blow as Liam Cooper stretchered off against Cardiff City, *Leeds-Live*, 6 August 2023
77. ↑  Hull City 0 Leeds United 0, *BBC Sport*, 20 September 2023
78. ↑  Leeds United 3 Watford 0, *BBC Sport*, 23 September 2023
79. ↑  Liam Cooper, *The Scottish Football Association*
80. ↑  Fraser Wilson, Liam Cooper gets Scotland call-up but who is he? All you need to know about Leeds United defender, *Daily Record*. 20 March 2017
81. ↑  Kheredine Idessane, Scotland: Snodgrass & Naismith in, but no Griffiths for Russia & Belgium, *BBC Sport*. 27 August 2019
82. ↑  Scotland 1 Russia 2, *BBC Sport*. 6 September 2019
83. ↑  Scotland 0 Belgium 4, *Sky Sports*. 9 September 2019
84. ↑  Scotland: Leeds United's Liam Cooper withdraws from squad through injury, *BBC Sport*. 11 November 2019
85. ↑  אתר למנויים בלבד Roddy Forsyth, ‏Scotland ride their luck to avoid embarrassment against inexperienced Czechs, The Telegraph, 7 September 2020
86. ↑  Kyle Picknell, Take Us Home: Leeds United Gets Better the More it Focuses on Bielsa, *Joe.co.uk*. 16 August 2019

| **נבחרת סקוטלנד – יורו 2020** |
| --- |
| 1 מרשל • 
2 אודונל • 
3 רוברטסון • 
4 מקטומיני • 
5 הנלי • 
6 טיירני • 
7 מקגין • 
8 מקגרגור • 
9 דייקס • 
10 אדמס • 
11 כריסטי • 
12 גורדון •
13 טיילור • 
14 פלק •
15 גלאגר •
16 קופר •
17 ארמסטרונג •
18 טרנבול •
19 ניסבת •
20 פרייזר •
21 מקלפלין •
22 פאטרסון •
23 גילמור •
24 הנדרי •
25 פורסט •
26 מקנה •
מאמן: קלארק | סקוטלנדסקוטלנד |